ચકલીની ખાંભી
ચકલીની ખાંભી એ ગુજરાતના અમદાવાદ શહેરના જુના કોટ વિસ્તારમાં આવેલી ઢાળની પોળમાં આવેલું સ્મારક છે.

૨ માર્ચ ૧૯૭૪ને દિવસે અમદાવાદ શહેરમાં રોટી રમખાણ (નવનિર્માણ આંદોલન) તરીકે ઓળખાયેલા રમખાણ ફાટી નીકળ્યા હતા. એ રમખાણો દરમ્યાન પોલીસ દ્વારા કરવામાં આવેલા ગોળીબારને કારણે ગોળીથી ઘાયલ થવાને કારણે એક ચકલીનું મૃત્યું થયું હતું. એ પછી એ પોળના રહીશોએ સમગ્ર આસ્ટોડીયા વિસ્તારમાં એ ચકલીની સ્મશાનયાત્રા કાઢી હતી અને જે જગ્યાએ ચકલીનું ગોળી વાગવાથી મૃત્યુ થયું હતું એ જગ્યાએ ચકલીની સ્મૃતિમાં એક ખાંભીનું નિર્માણ કર્યું હતું. એ સમયથી એ સ્થળ "ચકલીની ખાંભી" તરીકે ઓળખાય છે. એ ખાંભી પરની તકતીમાં ચકલીનું રેખાચિત્ર અને આ બનાવની માહિતી સામેલ છે.

સંદર્ભ

અમદાવાદ